Evaime Shabu Shabu ร้านชาบูมีทั้งแบบ Buffet และ A La Carte โดยแบบ Buffet จะราคา 349฿+/คน ร้านอยู่ชั้น 2 ร้านมีขนาดค่อนข้างกว้าง มีที่นั่งเยอะ ตกแต่งดูดี แต่ตอนไปไม่มีลูกค้าเลย อาจจะเป็นวันธรรมดา และยังไม่เย็นมากเท่าไรนัก สำหรับสาขานี้ไม่มีรีวิว เลยไปอ่านรีวิวของสาขาอื่นมา ก็เลยลองเลย เห็นโปรโมชั่นโอเคด้วยราคาไม่แพง 

Tel 02-7174700
มีที่จอดรถ
รับบัตรเครดิตตั้งแต่ 500฿ขึ้นไป
ค่าอาหารยังไม่รวม Service 10%


### รายการที่สั่ง ###

Water (25฿+) Ice (2฿+) 

เอบิโรล (90฿+) เป็นแป้งทอดกรอบสอดไส้กุ้ง เสริฟพร้อมน้ำจิ้มวาซาบิ ตัวเอบิโรลทอดออกมาได้กรอบดีไม่อมน้ำมัน อร่อยใช้ได้ ส่วนน้ำจิ้มวาซาบิ เราไม่ชอบทานวาซาบิเลยไม่จิ้มค่ะ

เกี๊ยวซ่าไต้หวันทอด (69฿+) จานนี้จ่ายในราคา 10฿+ เพราะมีโปรโมชั่นสั่งเอบิโรล และสั่งเมนูทานเล่นอย่างอื่นจานที่สอง ในราคา10฿+ เกี้ยวซ่าทอดกรอบไม่อมน้ำมันอีกเช่นกัน อร่อยใช้ได้เลย ของทอดที่นี่ทำออกมาค่อนข้างดีถูกใจ รวมสองจาน100฿+ ก็ถือว่าราคาไม่แพงค่ะ

หม้อไฟหมู (199฿+) ตอนนี้มีโปรโมชั่นสั่งหม้อไฟชุดไหนก็ได้ แถมหมูเมตรค่ะ เป็นหมูสไลด์บางๆวางเรียงบนถาดไม้ยาว 1 เมตร ก็ถือว่าราคาไม่แพงเลย แต่หม้อไฟหมูในรูปภาพดูหมูเยอะ แต่ของจริงหมูไม่เยอะเท่าไหร่นะ มีเส้นอุด้งเยะพอควรแค่ส่วนตัวไม่ชอบเลยไม่ทาน ปริมาณถือว่าทานสองคนพออิ่มเลยขนาดไม่ทานเส้นนะ ในเซทจะมีหมูสไลด์ เต้าหู้ปลา กุ้งสด ลูกชิ้นปลา เส้นอุด้ง และก็ผัก ในเซทเป็นน้ำซุปออริจินัล ตัวน้ำซุปค่อนข้างจืดหน่อย แต่ทานกับน้ำจิ้มก็รสชาติโอเค หากใครอยากเปลี่ยนน้ำซุปสามารถเปลี่ยนได้นะแต่ต้องเพิ่มเงิน38฿ (จะมีน้ำซุปทั้งหมดให้เลือก 8 ชนิดด้วยกัน (ซุปต้นตำหรับ ซุปนมสด ซุปน้ำดำ ซุปเจ ซุปยาจีน ซุปจิ้มจุ่มอีสาน-ไทย ซุปต้มยำน้ำข้น ซุปปลาญี่ปุ่น) ส่วนน้ำจิ้ม เราไปตักเองได้เลยค่ะ จะมีให้เลือกหลากหลายถึง10ชนิดด้วยกัน ลายตาไปหมด ส่วนมากรสจะค่อนข้างเข้มข้นละเผ็ดนะคะ บางตัวจะหนักเค็ม แต่เราทานกับน้ำจิ้มพอนซึเป็นหลักมากกว่าค่ะ ตัวผักเครื่องทั้งหลายถือว่าคุณภาพใช้ได้เลย

*** โปรโมชั่นแถมหมูเมตรถือว่าคุ้มอยู่ ราคาไม่แรง ถ้าใครกินจุลองจัดบุฟเฟ่ดูนะคะ พนง บริการดี เสริฟอาหารไว ***